Brăila
Brăila čita se Braila (grčki: Μπράιλα, turski: İbrail) je druga po veličini luka na Dunavu Rumunjskoj od 180,302 stanovnika, svega par dekada prije 1992. grad je imao - 234,110 stanovnika.

Brăila je administrativni centar istoimenog okruga (judet) Brăila.

Geografske karakteristike 
Brăila leži na jugoistoku Rumunjske, duž desne obale rijeke Dunav, udaljena oko 170 km od njenog
ušća u more. Svega dvadesetak kilometara sjevernije leži Galaţi, pa su ta dva grada danas praktički spojeni
u jednu aglomeraciju. Od Bukurešta je udaljena oko 200 - 220 km sjeveroistok.

Historija 
Grad se prvi put spominje 1350. pod imenom Drinago na jednoj španjolskoj geografskoj karti. Pod imenom Brăila prvi put je spomenut 1368. u vezi koncesije izdane brašovskim trgovcima da se mogu služiti lukom.

Osmanlije su zauzele grad 1554. i odtada su vladali njime sve do Rusko-turskog rata (1828–1829) kad je postao dio Kneževine Vlaške.

Kako je bio teško razoren u posljednjoj godini toga rata 1829., - 1835. pokrenuta je temeljna obnova grada, i to po planu po kojem su se nove ulice zrakasto širile iz stare osmanske utvrde na obali Dunava, sa koncentričnim kružnim ulicama oko tog novog centra.

Do luke u Brăili mogu doploviti i prekooceanski brodovi srednje veličine, pa duž njezine operativne obale ima puno skladišta za žito.

Znamenitosti 
Od historijskih znamenitosti Brăila ima Muzej umjetnosti smješten u Palači kulture, grčku crkvu podignutu između 1863. - 1872. i pravoslavnu crkvu arhanđela Mihaela i Gabriela
koja je do 1831. bila džamija.

Privreda 
Brăila je industrijski grad u kom se proizvode tekstilni, metalni i prehrambeni
proizvodi.

Gradovi prijatelji

Izvori

Literatura 

 The Ancient History of Herodotus (Translated by William Beloe) (1859). Derby & Jackson.
 Eutropius, Abridgment of Roman History (Translated by John Selby Watson) (1886). George Bell and Sons.

Vanjske veze 

 Službene stranice grada  
 Brăila na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji